CELEX: 62012CN0179
Language: lv
Date: 2012-04-16 00:00:00
Title: Lieta C-179/12: Apelācijas sūdzība, ko par Vispārējās tiesas (septītā palāta) 2012. gada 2. februāra spriedumu lietā T-77/08 The Dow Chemical Company /Eiropas Komisija 2012. gada 16. aprīlī iesniedza The Dow Chemical Company

23.6.2012   
            
            
               LV
            
            
               Eiropas Savienības Oficiālais Vēstnesis
            
            
               C 184/5
            
         Apelācijas sūdzība, ko par Vispārējās tiesas (septītā palāta) 2012. gada 2. februāra spriedumu lietā T-77/08 The Dow Chemical Company/Eiropas Komisija 2012. gada 16. aprīlī iesniedza The Dow Chemical Company
   
   (Lieta C-179/12)
   2012/C 184/09
   Tiesvedības valoda — angļu
   
      Lietas dalībnieki
   
   
      Apelācijas sūdzības iesniedzējs: The Dow Chemical Company (pārstāvji — D. Schroeder un R. Polley, advokāti)
   
      Otra lietas dalībniece: Eiropas Komisija
   
      Apelācijas sūdzības iesniedzēja prasījumi:
   
   
               —
            
            
               atcelt Vispārējās tiesas spriedumu lietā T-77/08, ciktāl ar to ir noraidīta tā prasība atcelt Komisijas 2007. gada 5. decembra lēmumu lietā COMP/38.629, kas grozīts ar Komisijas 2008. gada 23. jūnija Lēmumu C(2008) 2974, galīgā redakcija, ciktāl tas attiecas uz apelācijas sūdzības iesniedzēju;
            
         
               —
            
            
               atcelt Komisijas 2007. gada 5. decembra lēmumu lietā COMP/38.629, kas grozīts ar Komisijas 2008. gada 23. jūnija Lēmumu C(2008) 2974, galīgā redakcija, ciktāl tas attiecas uz apelācijas sūdzības iesniedzēju;
            
         
               —
            
            
               pakārtoti, atcelt Vispārējās tiesas spriedumu lietā T-77/08, ciktāl ar to ir noraidīta tā prasība būtiski samazināt tam noteikto naudas sodu;
            
         
               —
            
            
               būtiski samazināt tam noteikto naudas sodu;
            
         
               —
            
            
               piespriest Komisijai atlīdzināt The Dow Chemical Company tiesāšanās izdevumus, kas ir saistīti ar šo lietu, un
            
         
               —
            
            
               veikt visus citus pasākumus, ko Tiesa uzskatīs par vajadzīgiem.
            
         
      Pamati un galvenie argumenti
   
   Apelācijas sūdzībā ir izvirzīti divi pamati. Atbilstoši pirmajam pamatam Vispārējā tiesa esot pieļāvusi kļūdu tiesību piemērošanā, jo apelācijas sūdzības iesniedzēju esot vainojusi pārkāpumā. Tā kā apelācijas sūdzības iesniedzējs neīstenoja izšķirošu ietekmi uz DuPont Dow Elastomers (turpmāk tekstā — “
         DDE
      ”), kas kopā ar EI du Pont de Nemours and Company veido kopuzņēmumu, tas nepiedalījās DDE izdarītajā pārkāpumā. Vispārējā tiesa esot pieļāvusi kļūdu tiesību piemērošanā, nepareizi interpretējot savstarpēji saistītos vienotas saimnieciskas vienības, vienota uzņēmuma un izšķirošas ietekmes īstenošanas jēdzienus. Atbilstoši otrajam pamatam Vispārējā tiesa esot pieļāvusi kļūdu tiesību piemērošanā, preventīvos nolūkos par 10 % palielinot apelācijas sūdzības iesniedzējam noteikto naudas sodu. Vispārējā tiesa esot pieļāvusi kļūdu tiesību piemērošanā, atzīstot, ka Komisija šajā ziņā nav pārkāpusi vienlīdzīgas attieksmes principu.